CELEX: 32019D1598
Language: lv
Date: 2019-09-26 00:00:00
Title: Komisijas Īstenošanas lēmums (ES) 2019/1598 (2019. gada 26. septembris) par grozījumiem Īstenošanas lēmumā (ES) 2018/638, kas ievieš ārkārtas pasākumus, lai novērstu kaitīgā organisma Spodoptera frugiperda (Smith) ievešanu [introducēšanos] un izplatīšanos Savienībā (izziņots ar dokumenta numuru C(2019) 6818)

27.9.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 248/86
               
            
         KOMISIJAS ĪSTENOŠANAS LĒMUMS (ES) 2019/1598
         (2019. gada 26. septembris)
         par grozījumiem Īstenošanas lēmumā (ES) 2018/638, kas ievieš ārkārtas pasākumus, lai novērstu kaitīgā organisma Spodoptera frugiperda (Smith) ievešanu [introducēšanos] un izplatīšanos Savienībā
         
            
               (izziņots ar dokumenta numuru C(2019) 6818)
            
         
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1), un jo īpaši tās 16. panta 3. punkta trešo teikumu,
         tā kā:
         
                     (1)
                  
                  
                     Komisijas Īstenošanas lēmums (ES) 2018/638 (2) nosaka ārkārtas pasākumus, lai novērstu kaitīgā organisma Spodoptera frugiperda (Smith) (“minētā organisma”) introducēšanos un izplatīšanos Savienībā; tas ir iekļauts Direktīvas 2000/29/EK I pielikuma A daļas I iedaļas a) apakšdaļas 22. pozīcijā kā kaitīgs organisms, kas Savienībā nav sastopams.
                  
               
                     (2)
                  
                  
                     Pēc Īstenošanas lēmuma (ES) 2018/638 pieņemšanas minētais organisms ir introducēts Āzijā, kur turpina izplatīties. Straujās izplatības dēļ Īstenošanas lēmumā (ES) 2018/638 noteiktais ģeogrāfiskais tvērums būtu jāpaplašina, aptverot visas trešās valstis, jo minētā organisma izplatība pasaulē nav droši zināma.
                  
               
                     (3)
                  
                  
                     Minētā organisma izplatīšanās temps liek ārkārtas pasākumu termiņu pagarināt līdz 2021. gada 30. jūnijam, lai to būtu iespējams pirms minētā datuma pārskatīt.
                  
               
                     (4)
                  
                  
                     Šis lēmums būtu jāpiemēro no 2019. gada 1. oktobra, lai attiecīgās atbildīgās iestādes, profesionālie operatori un trešās valstis varētu pielāgoties minētajām prasībām.
                  
               
                     (5)
                  
                  
                     Īstenošanas lēmums (ES) 2018/638 tādēļ attiecīgi jāgroza.
                  
               
                     (6)
                  
                  
                     Šajā lēmumā noteiktie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO LĒMUMU.
         
            1. pants
            Īstenošanas lēmumu (ES) 2018/638 groza šādi:
            
                        1)
                     
                     
                        1. panta b) punktu aizstāj ar šādu:
                        
                                    “b)
                                 
                                 
                                    “minētie augi” ir trešo valstu, bet ne Šveices izcelsmes Capsicum L., Momordica L., Solanum aethiopicum L., Solanum macrocarpon L. un Solanum melongena L. augļi un Zea mays L. augi, atskaitot dzīvus ziedputekšņus, augu audu kultūras, sēklas un graudus;”;
                                 
                              
                  
                        2)
                     
                     
                        8. panta tekstu aizstāj ar šādu:
                        “Šo lēmumu piemēro līdz 2021. gada 30. jūnijam.”
                     
                  
         
            2. pants
            Šo lēmumu piemēro no 2019. gada 1. oktobra.
         
         
            3. pants
            Šis lēmums ir adresēts dalībvalstīm.
         
         
            Briselē, 2019. gada 26. septembrī
            
               
                  Komisijas vārdā –
               
               
                  Komisijas loceklis
               
               Vytenis ANDRIUKAITIS
            
         
         
            (1)  OV L 169, 10.7.2000., 1. lpp.
         
         
            (2)  Komisijas 2018. gada 23. aprīļa Īstenošanas lēmums (ES) 2018/638, kas ievieš ārkārtas pasākumus, lai novērstu kaitīgā organisma Spodoptera frugiperda (Smith) ievešanu un izplatīšanos Savienībā (OV L 105, 25.4.2018., 31. lpp.).